Public procurement notice: Contract Notice
Published: 2025-06-05
Buyer: Aarhus Universitetshospital
Country: DK
Region: DK042
Contract type: Services
Procedure: Negotiated with prior call for competition
CPV classification: 77310000 | 77340000
Estimated value: 63000000 DKK
Submission deadline: 2025-07-07
Award criteria: price, quality

Technical requirements: Udbudslovens § 137, stk. 1, nr. 2: Konkurs, insolvens, tvangsakkord uden for konkurs, en situation, der svarer til konkurs i henhold til national ret, aktiver administreres af en kurator, eller erhvervsvirksomheden er indstillet.
Udbudslovens § 136, stk. 1, nr. 1: En ordregiver
skal udelukke en ansøger eller en tilbudsgiver fra deltagelse i en udbudsprocedure, når ordregiveren kan påvise, 
at en interessekonflikt, jf. § 24, nr. 18, i forhold til det pågældende udbud ikke kan afhjælpes effektivt med mindre
indgribende foranstaltninger
Udbudslovens § 136, stk. 1, nr. 2:
En ordregiver skal udelukke en ansøger eller en tilbudsgiver fra deltagelse i en udbudsprocedure, når ordregiveren 
kan påvise, at en konkurrencefordrejning som omhandlet i § 39 som følge af den forudgående inddragelse af de 
økonomiske aktører i forberedelsen af udbudsproceduren i forhold til det pågældende udbud ikke kan afhjælpes med 
mindre indgribende foranstaltninger
Udbudslovens § 136, stk. 
1, nr. 3: En ordregiver skal udelukke en ansøger eller en tilbudsgiver fra deltagelse i en udbudsprocedure, når
ordregiveren kan påvise, at ansøgeren eller tilbudsgiveren i det pågældende udbud har givet groft urigtige 
oplysninger, har tilbageholdt oplysninger eller ikke er i stand til at fremsende supplerende dokumenter vedrørende
udelukkelsesgrundene i § 135, stk. 1 eller 3, og, hvis det er relevant, i § 137, stk. 1, nr. 2 eller 6, de fastsatte
minimumskrav til egnethed i §§ 140­144 eller udvælgelsen i § 145.
Udbudslovens § 136, stk. 1, nr. 4: En ordregiver
skal udelukke en ansøger eller en tilbudsgiver fra deltagelse i en udbudsprocedure, når ordregiveren kan påvise, at 
ansøgeren eller tilbudsgiveren i forbindelse med udøvelsen af sit erhverv har begået alvorlige forsømmelser, der sår
tvivl om ansøgerens eller tilbudsgiverens integritet.

Eligibility requirements: For at kunne komme i betragtning skal ansøgeren opfylde de tre nedenstående krav til nettoomsætning, egenkapital og soliditetsgrad i det seneste offentliggjorte årsregnskab:
Nettoomsætning: 5.000.000DKK
Egenkapital:1.000.000DKK
Soliditetsgrad:20%
Hvis ansøgeren ikke opfylder et eller flere af de stillede krav, henledes opmærksomheden på muligheden for efter udbudslovens § 144 at støtte ansøgningen på den økonomiske og finansielle formåen hos andre virksomheder.
For at sikre, at ansøgeren besidder den nødvendige faglige kompetence, er det et krav, at ansøgeren kan dokumentere mindst én reference, der viser erfaring med:
a)	Erfaring med grøn pleje af udearealer af sammenlignelig karakter med en størrelse på driften på over 500.000 kr. ekskl. moms pr. år i minimum 2 år.
b)	Erfaring med drift af udearealer af sammenlignelig karakter for offentlige myndigheder (region, kommune eller stat).
Det samme referenceprojekt kan godt dokumentere erfaring med begge kategorier a-b angivet ovenfor. Hvis ansøgeren ikke opfylder et eller flere af de stillede krav, henledes opmærksomheden på muligheden for efter udbudslovens § 144 at støtte ansøgningen på den tekniske og faglige formåen hos andre virksomheder.
Referencer til opfyldelse af mindstekravene a) og b) må maksimalt være 5 år gamle på ansøgningstidspunktet, dvs. at arbejdet skal være udført/aftalen være afsluttet inden for de seneste 5 år på ansøgningstidspunktet. Fristen for referencer er udvidet fra 3 år til 5 år som følge af, at aftaler på grøn og hvid pleje ofte kører i længerevarende aftaler og at omfanget af udbud heraf er begrænset. Referencen må gerne være igangværende, men ansøgeren skal ift. reference a) have opnået en erfaring på min. 24 måneders drift.
UDVÆLGELSE:
Udvælgelsen af ansøgere vil ske som en samlet vurdering af de vedlagte referencer og deres indhold i forhold til den udbudte aftale. I den forbindelse vil AUH lægge særligt vægt på:
a)	I hvilket omfang referencen er af sammenlignelig karakter, herunder i forhold til, om opgaven er udført for offentlige parter.
b)	I hvilket omfang referencen har en sammenlignelig størrelse i forhold til det årlige driftsbudget. Det vægter positivt, hvis referencer har et stort årligt driftsbudget.
c)	I hvilket omfang referencen vedr. drift af udearealer med en aftaleperiode over flere år. Det vægter yderligere positivt, hvis opgaven har haft en varighed på mere end 3 år.
Referencerne må gerne vedrøre igangværende projekter, men det kan få betydning for bedømmelsen af ansøgerens egnethed, hvor lang erfaring der er tilgået ansøgeren. (Vær dog opmærksom på, at der i forhold til opfyldelsen af mindstekrav stilles krav om, at ansøgeren har minimum 12 måneders erfaring fra den ene reference, jf. afsnit 5 ovenfor.) 
AUH vil kun lægge vægt på referencer fra en virksomhed, hvorpå ansøgeren støtter sin ansøgning efter udbudslovens § 144, hvis og i det omfang, ansøgeren har afleveret færre end fire referencer. Støttes en ansøgning i medfør af udbudslovens § 144 på mere end én virksomhed, gælder dette tilsvarende i den rækkefølge, de pågældende virksomheder nævnes i ansøgningen.
Følgende bør angives for hver reference:
1.	Aftaleparternes navn og kontaktperson  
2.	Udførelsesperioden  
3.	Aftaleform 
4.	Areal  
5.	Aftalesum ekskl. moms pr. år
6.	Kort beskrivelse af, hvilke konkrete roller og opgaver leverandøren varetog under aftalen med angivelse af, hvorfor denne rolle eller opgave samt hvorfor referenceprojektet efter ansøgerens opfattelse er relevant i forhold til den udbudte aftale.
Tilbudsgiver skal udfylde og aflevere til-budslisten på den aftale som tilbudsgiver ønsker at afgive tilbud på.
Tilbudslisten skal være underskrevet af tilbudsgiver.
Ved vurderingen af underkriteriet ”Pris” vil AUH lægge vægt på:
NORD:
a)	at summen for plejekategorier ”Samlet tilbudssum for Nord” hhv. ”Samlet tilbudssum for Syd”, som fremgår af tilbudslisten, er så lav som mulig.
SYD:
a)	at summen for plejekategorier ”Samlet tilbudssum for Syd”, som fremgår af tilbudslisten, er så lav som mulig.
AUH tildeler point på baggrund af en lineær interpolationsmodel. 
Tilbuddet med den laveste vægtede gennemsnitspris for plejekategorier tildeles 10 point. 0 point vil derefter svare til et tilbud med den laveste sum for plejekategorier tillagt 50 %. Tilbud med en vægtet gennemsnitspris for plejekategorier mellem disse to yderpunkter tildeles point ved lineær interpolation.
For vurderingen gælder det, at spredningsprocentsatsen er fastsat på baggrund af den forventede, maksimale spredning af de indkomne tilbud. Hvis den faktiske spredning mellem de indkomne tilbud overstiger 50 % og er under eller lig 55 %, forhøjes procentsatsen for spredningen til 55 % i den lineære interpolationsmodel, og så fremdeles i intervaller på 5 %. 
Resultatet fra anvendelse af ovenstående prismodel afrundes til 2 decimaler.
Organisationsplan og CV’er
Denne del af tilbuddet skal indeholde to elementer: 
Organisationsplan bør indeholde en beskrivelse af:
Den organisation og bemanding, der skal gennemføre opgaven. 
Rollefordelingen bør som minimum indeholde en ansvarlig for: 
•	den ledelsesansvarlige for driftsfolk og teamleder (administrativ funktion)
•	teamlederen (er dagligt til stede på AUH)
•	Et valgfrit CV som backup til enten den ene eller den anden
	Hvordan tilbudsgiveren vil sikre sig mod forfald i henholdsvis kortere og længere perioder, og hvordan tilbudsgiveren vil sikre, at opnået viden i aftalen fastholdes i egen organisation.
	Hvordan tilbudsgiveren vil sikre et godt samarbejde med AUH.
	Hvordan tilbudsgiver vil tilgå samarbejdet med den anden valgte leverandør
	Hvordan tilbudsgiveren vil fastholde medarbejderne i virksomheden og på aftalen.
CV’er for de nøglepersoner, som varetager rollerne i organisationsplanen med angivelse af nøglepersonens relevante uddannelse, kvalifikationer og erfaringer. 
Organisationsplanen må maksimalt fylde tre sider inkl. diagrammer mv.. AUH vil alene kigge på de første tre sider i tilfælde af, at der afleveres mere end tre sider.  Hvis tilbuddet både omfatter delaftale 1 og delaftale 2, kan tilbudsgiver anvende samme besvarelse for organisation og kompetencer i begge tilbud.
Der må maksimalt vedlægges 3 CV´er pr. delaftale. Vedlægges flere end 3 CV’er, vil AUH alene se på de første 3 CV’er.
Et CV må maksimalt fylde én A4-side med letlæselig skrift. Fylder et CV mere end én A4-side, vil AUH alene kigge på den første side.
Hvis tilbuddet både omfatter delaftale 1 og delaftale 2, kan tilbudsgiver anvende samme CV’er i begge tilbud. Hvis tilbudsgiver vedlægger mere end 3 CV’er, skal tilbudsgiver angive, hvilket tilbud det enkelte CV hører til. Vedlægger tilbudsgiveren mere end 3 CV’er uden at angive, hvilket tilbud CV’et hører til, vil AUH se på de første 3 CV’er til delaftale Nord og de næste op til 3 CV’er til delaftale Syd. 
Ved vurdering af organisationsplanen vil AUH lægge vægt på i hvor høj grad beskrivelsen viser: 
a)	En organisationsplan med klare og logiske kompetence- og ansvarsforhold gennem alle projektets faser, som understøtter AUHs organisation. Det vægtes positivt, at antallet af ansvarlige kontaktpersoner til regionen er så få som muligt, og at den daglige kontaktperson kan træffe de nødvendige beslutninger, så den hurtige kommunikation kan gennemføres i praksis.
b)	En organisation med faglig ballast, der kan varetage forvaltningen af aftalens udearealer.
Ved vurdering af CV’erne vil AUH lægge vægt på:
c)	At de tilbudte nøglepersoner har så konkret og relevant uddannelse, erfaring og/eller kompetencer som muligt i forhold til deres tiltænkte rolle i organisationen, og hvordan disse nyttiggøres i organisationen. Der vil særligt blive lagt vægt på de ansvarlige nøglepersoner for: 
•	den ledelsesansvarlige for driftsfolk og teamleder (administrativ)
•	Teamlederen (til stede på AUH til daglig)
Det skal være to personer.
AUH tildeler point fra en skala fra 0 til 10 med udgangspunkt i en samlet bedømmelse af tilbudsgivers opfyldelse af kriterierne a og c.
0 point tildeles et konditionsmæssigt tilbud med dårlig opfyldelse af kriterierne. 5 point tildeles et tilbud med en tilfredsstillende opfyldelse af kriterierne. 10 point tildeles et tilbud med bedst mulig opfyldelse af kriterierne. Imellem 0, 5 og 10 point tildeles hele point baseret på tilbuddet opfyldelse af kriterierne.
Opgaveløsning 
Denne del af tilbuddet skal indeholde tilbudsgivers besvarelse til følgende:
•	Årshjul for driften af udearealerne ved Aarhus Universitetshospital, Skejby.
•	En beskrivelse af hvordan græsplejen af udearealerne vil blive udført. 
Herunder også hvor hyppigt græsset vil blive slået og hvordan. Der ønskes en sondring mellem arealerne med brugsplæne, græsflader og naturgræs.
•	Hvordan tilbudsgiver vil varetage affaldshåndtering
•	Biodiversitet og innovation: Beskrivelse af op til 3 konkrete initiativer, der udvikler og understøtter kvalitet, bæredygtighed og biodiversitet. Beskrivelsen skal indeholde en begrundelse for initiativet, hvordan initiativet konkret udføres (hvordan og hvornår) og den forventede effekt af initiativet.
Til støtte for besvarelse af opgaven kan tilbudsgiver med fordel læse kravspecifikationen.
Besvarelse af opgaveløsningen bør højst fylde samlet 3 A4-sider med tekst samt 1 A3-side med diagrammer og/eller illustrationer. Fylder besvarelsen mere end det, vil kun de første 3 sider med tillæg af 1 A3-side indgå i evalueringen.
Hvis tilbuddet både omfatter delaftale 1 og delaftale 2, kan tilbudsgiver anvende samme besvarelse i begge tilbud.
Ved vurdering af underkriteriet vil AUH lægge vægt på i, hvor høj grad beskrivelsen viser:
a)	At tilbudsgiveren er helhedsorienteret ift. aftalens gennemførelse
b)	At tilbudsgiverens arbejdstilrettelæggelse forholder sig til vejrliget
c)	At tilbudsgiveren i sin planlægning af arbejdet tager hensyn til brugerne ansatte, patienter og  pårørende herunder i forhold til støj og lugt
d)	At tilbudsgiveren følger kravene i AUH´s håndværkerpjece
e)	At de tilbudte løsninger fremstår visuelt ordentlige
f)	At tilbudsgiverens forslag til beskrivelse af biodiversitet og innovation er konkrete og realiserbare og giver en velargumenteret begrundelse for hvorfor initiativet vil være relevant at implementerer i plejen af AUH´s arealer. Det vurderes positivt, at det er tydeligt beskrevet, hvordan og hvornår initiativet vil blive iværksat, og at den forventede effekt af initiativet er målbar.
AUH tildeler point på en skala fra 0 til 10 med udgangspunkt i en samlet bedømmelse af ansøgers opfyldelse af kriterierne a til f.
0 point tildeles et konditionsmæssigt tilbud med dårlig opfyldelse af kriterierne. 5 point tildeles et tilbud med en tilfredsstillende opfyldelse af kriterierne. 10 point tildeles et tilbud med bedst mulig opfyldelse af kriterierne. Imellem 0, 5 og 10 point tildeles hele point baseret på tilbuddet opfyldelse af kriterierne.
I henhold til lov om Klagenævnet for Udbud gælder følgende frister for indgivelse  af klage: Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller klagenævnslovens § 2, stk. 1, nr. 1, når underretningen er ledsaget af en
begrundelse for beslutningen. I andre situationer skal klage over udbud være indgivet til Klagenævnet for Udbud inden: 1. 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 2. 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk 
indkøbssystem er indgået, hvis underretningen har angivet en begrundelse for beslutningen. 3. seks måneder efter, at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. klagenævnslovens § 2, stk. 2, eller udbudslovens § 171, stk. 4. 4. 20 kalenderdage regnet fra dagen efter, ordregiveren har meddelt sin beslutning, jf. udbudslovens § 185, stk. 2. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives 
til Klagenævnet for Udbud, og om, hvorvidt klagen er indgivet i standstillperioden, jf. klagenævnslovens § 6, stk. 4. I  tilfælde, hvor klagen ikke er indgivet i standstillperioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1.
Aftale om grøn pleje, teknisk drift og vinter-tjeneste af udearealer ved Aarhus Universitetshospital

Winner: Publications Office of the European Union